Public procurement notice: Contract Notice
Published: 2016-02-09
Buyer: Aarhus Kommune, Børn og Unge, Digitalisering
Country: DK
Region: Østjylland
Contract type: Services
Procedure: Open procedure
CPV classification: 48190000 | 48912000 | 48930000 | 48931000 | 48932000
Submission deadline: 2016-03-30
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kontrakten omfatter gennemførelse af et projekt til opsætning og implementering af et skolesystem (læringsplatform) som servicebureauløsning baseret på en standardløsning i den kommende leverandørs driftsmiljø.
Kontrakten omfatter endvidere efterfølgende drift, vedligeholdelse, videreudvikling og support af systemet. Systemet, dets enkelte dele og den tilhørende dokumentation skal besidde de egenskaber og opfylde de krav, der fremgår af kontrakten med bilag, som fremgår af udbudsmaterialet.
Løsningen skal kunne anvendes af kommunens brugere indenfor skoleområdet, som indbefatter elever, forældre og pædagogiske medarbejdere, ledere og andre brugere indenfor forvaltningen, f.eks. PPR-konsulenter og UU-vejledere.
Gældende for Aarhus Kommune, herunder alle folkeskoler, sfo'er og Ung i Aarhus. Målgruppen omfatter mere end 5 000 lærere og pædagogiske medarbejdere, 28 000 elever, 350 ledere og 50 000 forældre.
Aarhus Kommune ønsker med dette udbud at anskaffe en ny digital læringsplatform som en del af det samlede Brugerportalsinitiativ (BPI) for folkeskolen, jf. aftale indgået mellem KL og regeringen i juni 2014. Brugerportalsinitiativet skal støtte op om målene for folkeskolereformen.
Aarhus Kommune står for at indkøbe læringsplatformen til kommunens 51 folkeskoler (inkl. 2 specialskoler) og ca. 28 000 elever.
Kommunens børn- og ungepolitik støtter op om folkeskolereformen. Heri indgår visionen om et helhedsperspektiv på børn og unges trivsel og læring og om den enkeltes alsidige udvikling. Kravene til den nye læringsplatform afspejler disse særlige fokusområder for Kommunen.
Læringsplatformen er en af de nye platforme på området, som skal medvirke til at digitalisere de arbejdsprocesser, der vedrører det pædagogiske og didaktiske arbejde omkring læring og trivsel for skole og FU i Aarhus Kommune.
— At være et effektivt værktøj for de pædagogiske medarbejdere til at arbejde med årsplan og læringsforløb
At understøtte synlig læring med en digital platform vil betyde ændringer i den måde, hvorpå undervisnings- og fritidspædagogiske aktiviteter planlægges og gennemføres i kommunen. Læringsforløb tilrettelægges med udgangspunkt i nationale Fælles Mål. Disse nedbrydes til generelle kompetencemål, og herefter til færdigheds- og vidensmålspar, som omsættes til specifikke lærings- og trivselsmål for den enkelte elev og evt. videre til tegn på læring. Aarhus Kommune anskuer mål for fag og mål for elevens alsidige udvikling som ligestillede.
Som en integreret del af læringsplatformen skal man kunne anvende digitale læremidler og relevante nationale it-services, som beskrevet i BPI.
Det forudsættes, at udbyderne af læringsplatformen forpligter sig til at understøtte den fælles kommunale rammearkitektur, der knytter sig til BPI.
Planlægning af et læringsforløb skal ses som en proces, der forholder sig til både fag og elevens alsidige udvikling. Forløb anskues som justerbare, efterhånden som de gennemføres og evalueres af elever og pædagogiske medarbejdere. Der lægges vægt på funktionalitet, der understøtter genbrug af forløb, som kolleger både inden for og om muligt uden for kommunens grænser tidligere har gennemført.
Understøttelse af samarbejdet ml. elever og pædagogiske medarbejdere er også afgørende i den nye platform. I planlægning og gennemførelse af læringsforløb har eleven mulighed for at vurdere egen læring — alene og i dialog med den pædagogiske medarbejder — ift. individuelle trivsels- og læringsmål.